Dia di Betico
Dia di Betico ta un dia nashonal na Aruba, selebrá anualmente riba dia 25 di yanüari. 

Desde su fayesimentu na 1986 ta konmemorá Gilberto Francois (Betico) Croes riba su fecha natal, esta dia 25 di yanüari. Betico Croes tabata e lider i gran luchador pa e status aparte di Aruba den Reino Hulandes, sakando Aruba for di e konstelashon antiano na 1986. 

Na aña 1992 gobièrnu arubano bao Gabinete Oduber II ta dekretá e fecha di 25 di yanüari como un dia nashonal i un dia liber. E dia mester sirbi como reflekshon pa keda rekorda Betico Croes. Selebrashonnan riba Plaza Betico Croes na Oranjestad ta konsisti di un seremonia protokolario parti mainta y un manifestashon kultural anochi. Ademas ta organisa varios actividat deportivo y rekreativo den tur distrito. 

Komunidat arubano residensha na Kòrsou i Boneiru tambe ta selebra Dia di Betico, sinembargo na un eskala mas chikitu.

Mira tambe 
 Dianan di Fiesta i di Konmemorashon  

Aruba